《送宁守罢任赴阙四首 其三》
宋代·葛胜仲

阳城拙催科，贾谊困迁谪。骑曹呼马曹，罚满何止百。

一笑为阔略，坐免投此帻。铃斋父党尊，均礼不赐隔。

人疑典午公，岂尝有此客。连年三露章，慰荐飞络绎。

自惭骨相屯，顾使议见格。途穷窘论报，纸札谩摇擘。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。